Dilorch ha divrud e vev koueriaded ar vro war o douaroù, diwar poan o divrech. Skañv ha meinek eo an douar ha diaes bras kaout tremp evitañ. Diwan a ra ennañ evelato parkadoù gwiniz mat, peadra da rei da bep unan e dammig bara. Hag, ouz krap ar menezioù, ar gwiniennoù a ro dar vro ar gwin he deus ezomm. Stank eo ar gwez frouez, avaloù, fiez, prun hag all... ha ganto e ra ar chouer meur a wennegig. Met pinvidigez vras ar vro eo ar chatal, an deñved dreist-holl.